ΓΡΑΠΤΗ ΕΡΩΤΗΣΗ E-0383/00

υποβολή: Juan Ojeda Sanz (PPE-DE) προς την Επιτροπή

(14 Φεβρουαρίου 2000)

Θέμα: Προσαρμογή των μηχανοκίνητων οχημάτων στις νέες τεχνολογίες

Η προσχώρηση της Ευρωπαϊκής Ένωσης, με την αντίστοιχη απόφαση του Συμβουλίου, στη συμφωνία της Οικονομικής Επιτροπής για την Ευρώπη -των Ηνωμένων Εθνών- σχετικά με την έγκριση τεχνικών προδιαγραφών για μηχανοκίνητα οχήματα (γνωστότερη ως Revised 1958 Agreement), απετέλεσε σαφή πρόοδο προς μία σταθερή πολιτική δέσμευση για την κατάργηση τωνφιστάμενων στην Ευρωπαϊκή Ένωση εμπορικών, και τεχνικού χαρακτήρα εμποδίων.

Παρά ταύτα, η ανωτέρω προσχώρηση πραγματοποιήθηκε εν μέρει, διότι δεν ενσωματώθηκαν στην πράξη προσχώρησης όλοι οι κανονισμοί τους οποίους, κατά την ημερομηνίαπογραφής (27 Νοεμβρίου 1997), περιελάμβανε ως παραρτήματα η ανωτέρω Συμφωνία. Η κατάσταση αυτή, μαζί με το γεγονός ότι αυξήθηκε ο αριθμός των κανονισμών που συντάχθηκαν έκτοτε, δεν επιτρέπει να μιλούμε για πλήρη προσαρμογή του τομέα αυτού στις νέες τεχνολογίες.

Προβλέπει η Επιτροπή να συμπληρώσει, εντός του 2000, την ανωτέρω κατάσταση ώστε να ενσωματωθούν στην πράξη προσχώρησης όλοι οι κανονισμοί της Revised 1958 Agreement, που δεν έχουν ενσωματωθεί μέχρι σήμερα;

Υπάρχει κάποιο νομικό ή τεχνικό εμπόδιο εξ αιτίας του οποίου δεν έχει ολοκληρωθεί μέχρι σήμερα η πλήρης ενσωμάτωση των κανονισμών;

Απάντηση του κ. Liikanen εξ ονόματος της Επιτροπής

(29 Μαρτίου 2000)

Με την έγκριση της απόφασης 97/836/ΕΚ του Συμβουλίου, της 27ης Νοεμβρίου 1997, η Κοινότητα έγινε συμβαλλόμενο μέρος της αναθεωρημένης συμφωνίας 1958 (Revised 1958 Agreement) της Οικονομικής Επιτροπής για την Ευρώπη -των Ηνωμένων Εθνών- (UN-ECE), στις 24 Μαρτίου 1998. Κατά την ημερομηνία προσχώρησής της στην εν λόγω συμφωνία, η Κοινότητα περιόρισε την προσχώρησή της στην αναγνώριση 78 κανονισμών που περιλαμβάνονται στα παραρτήματά της.

Συμφωνήθηκε οι κανονισμοί της UN-ECE που είναι δεσμευτικοί για την Κοινότητα να δημοσιευθούν στην Επίσημη Εφημερίδα πριν από τη θέση τους σε ισχύ. Εν τω μεταξύ, τα κράτη μέλη αποδέχονται τις εγκρίσεις -ακόμη και αν χορηγούνται από άλλα συμβαλλόμενα μέρη- και χορηγούν εγκρίσεις σύμφωνα με τους εν λόγω κανονισμούς.

Μετά από την προσχώρηση της Κοινότητας στην αναθεωρημένη συμφωνία 1958 της UN-ECE, ο αριθμός των κανονισμών παρέμεινε αναλλοίωτος. Προκειμένου να εγκριθούν νέοι κανονισμοί της UN-ECE, πρέπει πρώτα να τους εγκρίνει το Συμβούλιο, κατόπιν πρότασης της Επιτροπής και μετά από τη σύμφωνη γνώμη του Ευρωπαϊκού Κοινοβουλίου. Επί του παρόντος βρίσκονταιπό εξέταση από το Συμβούλιο αρκετά νέα σχέδια κανονισμών της UN-ECE, με σκοπό να αναγνωριστούν από την Κοινότητα. Υπενθυμίζεται επίσης ότι το Ευρωπαϊκό Κοινοβούλιο έδωσε ήδη την συγκατάθεσή του για δύο εξ αυτών.

Όσον αφορά τουςφιστάμενους κανονισμούς της UN-ECE, οι οποίοι δεν αναγνωρίστηκαν από την Κοινότητα κατά τη στιγμή της προσχώρησής της στην αναθεωρημένη συμφωνία 1958 της UN-ECE, πρέπει ναπογραμμιστεί ότι η Επιτροπή προτίθεται ναποβάλει σταδιακά προτάσεις στο Συμβούλιο και το Ευρωπαϊκό Κοινοβούλιο, οι οποίες αποσκοπούν στην προσχώρηση της Κοινότητας στουςπόλοιπους κανονισμούς. Την στιγμή της προσχώρησής της στην αναθεωρημένη συμφωνία 1958 της UN-ECE, η Κοινότητα όντως θεώρησε ότι οι εν λόγωπόλοιποι 31 κανονισμοί πρέπει πρώτα να προσαρμοστούν από την UN-ECE στην τεχνική πρόοδο, πριν προσχωρήσει σε αυτούς η Κοινότητα. Η εν λόγω προσαρμογή διεξάγεται επί του παρόντος από τις ομάδες εργασίας της UN-ECE. Μόλις ολοκληρωθούν οι εν λόγω εργασίες, η Επιτροπή θαποβάλει τις κατάλληλες προτάσεις.

Πρέπει επίσης ναπογραμμιστεί ότι η Κοινότητα έχει διαδραματίσει ενεργό ρόλο στην διαδικασία λήψης αποφάσεων της UN-ECE που αφορά την τροποποίηση των κανονισμών της UN-ECE στους οποίους έχει προσχωρήσει. Συνεπώς, μεταξύ του Νοεμβρίου του 1998 και του Οκτωβρίου του 1999, η Κοινότητα έχει αποδεχθεί περί τις τριάντα τροποποιήσεις των κανονισμών της UN-ECE που έχει αναγνωρίσει.

Για λόγους διαφάνειας η Επιτροπή θα εξετάσει την δυνατότητα δημιουργίας ενός μητρώου, στο οποίο θα παρουσιάζεται η σημερινή κατάσταση όσον αφορά την εφαρμογή από την Κοινότητα των κανονισμών της UN-ECE.